stanford-oval/wikipedia huggingface dataset:
หลวงวิจิตรวาทการ (วิจิตร วิจิตรวาทการ)
ประวัติ

หลวงวิจิตรวาทการเป็นผู้ต้นคิดและริเริ่มในการเปลี่ยนแปลงชื่อประเทศจากสยามเป็นไทย เป็นบุตรคนหนึ่งใน 8 คน ของนายอินและนางคล้าย บุตรีของหลวงสกลรักษา นายอำเภอ เกิดเมื่อวันที่ 11 สิงหาคม พ.ศ. 2441 เวลา 4.00 น. ย่ามรุ่ง ที่อำเภอหนองขาหย่าง จังหวัดอุทัยธานี บิดามารดามีอาชีพค้าขาย แต่มารดาเสียก่อนเมื่อยังเล็ก เมื่ออายุ 8 ขวบเข้าเรียนที่โรงเรียนวัดขวิด ตำบลสะแกกรัง เมื่อจบประถมศึกษา บิดาได้นำไปฝากให้บวชสามเณรอยู่กับพระมหาชุ้ย วัดมหาธาตุยุวราชรังสฤษฎิ์ราชวรมหาวิหาร
เมื่ออายุ 13 ปี ในปี พ.ศ. 2453 ได้ศึกษานักธรรมและบาลีจนจบนักธรรมเอกและเปรียญ 5 ประโยค โดยสอบได้เปรียญ 5 ประโยคใน พ.ศ. 2459 เมื่ออายุ 19 ปี สอบได้เป็นที่ 1 ในประเทศ ได้รับประกาศนียบัตรหมายเลข 1 จากพระหัตถ์ของรัชกาลที่ 6 และได้รับความไว้วางใจจากพระศรีวิสุทธิวงศ์ (เฮง เขมจารี) ให้เป็นครูสอนภาษาบาลีอีกด้วย
หลวงวิจิตรวาทการเป็นคนใฝ่รู้อย่างยิ่ง นอกจากเรียนนักธรรมและบาลีแล้วยังแอบเรียนภาษาอังกฤษและฝรั่งเศส เพราะเขาไม่ให้เรียนวิชาอื่นจนมีความรู้ในภาษาทั้งสองดี ได้แปลพงศาวดารเยอรมันเป็นไทยโดยใช้นามปากกาว่า "แสงธรรม"
หลวงวิจิตรวาทการถึงแก่อนิจกรรมเมื่อวันที่ 31 มีนาคม พ.ศ. 2505 เวลา 6.40 น. ที่บ้านพักซอยเกษม ถนนสุขุมวิท 24 กรุงเทพมหานคร ด้วยภาวะหัวใจล้มเหลว สิริอายุ 63 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 ทรงพระกรุณาโปรดเกล้าฯ เสด็จพระราชดำเนินพระราชทานเพลิงศพ พลตรี หลวงวิจิตรวาทการ (วิจิตร) ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 16 สิงหาคม พ.ศ. 2505 โดยบรรจุศพหลวงวิจิตรวาทการด้วยพระโกศไม้สิบสอง และประดับเฟื้องเป็นเกียรติยศ
ครอบครัว

หลวงวิจิตรวาทการ สมรสกับคุณหญิง ประภาพรรณ วิจิตรวาทการ มีบุตร-ธิดาด้วยกัน 7 คน ได้แก่
ดร.วิญญู วิจิตรวาทการ
วิวิทย์ วิจิตรวาทการ
วิจิตรา รังสิยานนท์
นพ. วิบูล วิจิตรวาทการ
วิภาจ วิจิตรวาทการ
วิชรัตน์ วิจิตรวาทการ
วิวัฒนวงศ์ วิจิตรวาทการ
การทำงาน

เมื่ออายุ 20 ปี ได้อุปสมบทเป็นภิกษุ อยู่ในภิกขุภาวะได้เพียงเดือนเดียวก็ลาสิกขาออกมารับราชการที่กองการกงสุล กระทรวงการต่างประเทศ ทำงานอยู่เป็นเวลา 2 ปี 3 เดือน ก็ได้มีโอกาสไปรับตำแหน่งผู้ช่วยเลขานุการ ประจำสถานอัครราชทูตสยาม ณ กรุงปารีส ประเทศฝรั่งเศส รับราชการได้ 6 ปีเต็ม แล้วได้ย้ายไปประจำการในสถานอัครราชทูตสยาม ณ กรุงลอนดอน สหราชอาณาจักร เมื่อครั้งยังรับราชการอยู่ที่กรุงปารีส หลวงวิจิตรวาทการ ร่วมประชุมกับผู้ก่อตั้งคณะราษฎร แต่มิได้เข้าร่วมคณะราษฎร เพราะไม่เห็นด้วยกับปรัชญาและแนวโน้มด้านลัทธิคอมมิวนิสต์ของปรีดี พนมยงค์ และต้องการปกป้องยึดมั่นสถาบันพระมหากษัตริย์ไว้ภายใต้รัฐธรรมนูญ หลวงวิจิตรวาทการจึงก่อตั้ง "คณะชาติ" ขึ้นมาเพื่อหมายจะเปรียบเทียบกับคณะราษฎร แต่ไม่ประสบความสำเร็จเท่าเทียมคณะราษฎร หลังจากรับราชการต่อที่กรุงลอนดอน หลวงวิจิตรวาทการ จึงกลับมาร่วมงานวางแผนปฏิวัติกับคณะราษฎรที่ประเทศสยาม ร่วมก่อการเปลี่ยนแปลงการปกครองโดยมิได้เอาชื่อเข้าคณะผู้ก่อการอย่างเป็นทางการ
การทำงาน > ตำแหน่งราชการ

หลวงวิจิตรวาทการ (วิจิตร) มีตำแหน่งราชการ ดังนี้
พ.ศ. 2461 เสมียนกองการกงสุล กระทรวงการต่างประเทศ
พ.ศ. 2463 ผู้ช่วยเลขานุการ สถานเอกอัครราชทูตไทย ณ กรุงปารีส ประเทศฝรั่งเศส
พ.ศ. 2467 เลขานุการ สถานเอกอัครราชทูตไทย ณ กรุงปารีส ประเทศฝรั่งเศส
พ.ศ. 2469 เลขานุการ สถานเอกอัครราชทูตไทย ณ กรุงลอนดอน สหราชอาณาจักร
พ.ศ. 2472 หัวหน้ากองการกงสุล กระทรวงการต่างประเทศ
พ.ศ. 2473 หัวหน้ากองการทูต กระทรวงการต่างประเทศ
พ.ศ. 2474 หัวหน้ากองการเมือง กระทรวงการต่างประเทศ และเลขานุการ คณะข้าหลวงใหญ่ปักปันเขตแดนแม่น้ำโขง
พ.ศ. 2475 ผู้ช่วยอธิบดีกรมการเมือง กระทรวงการต่างประเทศ และอาจารย์ผู้สอนประวัติศาสตร์สากล จุฬาลงกรณ์มหาวิทยาลัย
พ.ศ. 2476 อธิบดีกรมพิธีการทูต กระทรวงการต่างประเทศ
พ.ศ. 2477 อธิบดีกรมศิลปากร เลขาธิการราชบัณฑิตสถานและอาจารย์ผู้สอนประวัติศาสตร์การปกครอง มหาวิทยาลัยธรรมศาสตร์
พ.ศ. 2480 อธิบดีกรมศิลปากร และรัฐมนตรี
พ.ศ. 2484 รัฐมนตรีช่วยว่าการกระทรวงการต่างประเทศ และรัฐมนตรีสั่งราชการแทน กระทรวงศึกษาธิการ
พ.ศ. 2485 รัฐมนตรีว่าการกระทรวงการต่างประเทศ
พ.ศ. 2486 เอกอัครราชทูตประจำประเทศญี่ปุ่น
พ.ศ. 2493 ผู้ประศาสน์การ (รักษาการตำแหน่งอธิบดี) และอาจารย์ผู้สอนประวัติศาสตร์เศรษฐกิจไทย มหาวิทยาลัยธรรมศาสตร์
พ.ศ. 2494 รัฐมนตรีว่าการกระทรวงการคลัง
พ.ศ. 2495 รัฐมนตรีว่าการกระทรวงพาณิชย์ และเอกอัครราชทูตประจำประเทศอินเดีย
พ.ศ. 2496 เอกอัครราชทูตประจำประเทศสวิตเซอร์แลนด์ ออสเตรีย และยูโกสลาเวีย
พ.ศ. 2501 รองผู้อำนวยการฝ่ายผลเรือน กองบัญชาการปฏิวัติ
พ.ศ. 2502 ปลัดบัญชาการสำนักนายกรัฐมนตรี สมาชิกสภาร่างรัฐธรรมนูญ กรรมการสภาพัฒนาการเศรษฐกิจแห่งชาติ กรรมการสร้างเครื่องราชอิสริยาภรณ์ตระกูลใหม่ (ราชมิตราภรณ์) และประธานคณะที่ปรึกษาองค์การของรัฐ
พ.ศ. 2503 กรรมการบริหารสำนักงานการวิจัยแห่งชาติ เลขาธิการสภามหาวิทยาลัยธรรมศาสตร์ จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยมหิดล และมหาวิทยาลัยศิลปากร และผู้สั่งและปฎิบัติราชการแทนนายกรัฐมนตรี
บทบาททางการเมือง

ภายหลังการเปลี่ยนแปลงการปกครอง หลวงวิจิตรวาทการ ซึ่งขณะนั้นมียศเป็น อำมาตย์โท และดำรงตำแหน่งผู้ช่วยอธิบดีกรมการเมือง กระทรวงการต่างประเทศ ได้ถูกปลดออกจากราชการเมื่อวันที่ 1 ตุลาคม พ.ศ. 2475 แต่ในภายหลังได้กลับเข้ารับราชการโดยได้รับโปรดเกล้าฯ แต่งตั้งให้เป็น เจ้ากรมกองประกาศิต เมื่อวันที่ 24 กรกฎาคม ปี พ.ศ. 2476 ต่อมาได้โอนมารับราชการที่ กระทรวงธรรมการ ก่อนจะมีพระบรมราชโองการโปรดเกล้าฯ แต่งตั้งให้เป็นผู้รั้งตำแหน่งอธิบดีกรมศิลปากรเมื่อวันที่ 19 เมษายน พ.ศ. 2477 ต่อมาได้ดำรงตำแหน่งเป็นรัฐมนตรีว่าการกระทรวงต่างประเทศแทนจอมพล แปลก พิบูลสงคราม เมื่อวันที่ 19 มิถุนายน พ.ศ. 2485เมื่อเกิดสงครามโลกครั้งที่สอง ประเทศญี่ปุ่นได้ทำลายประเทศจีนและประเทศอื่น ๆ ในทวีปเอเชียและเข้าประชิดเตรียมรุกรานประเทศไทย หลวงวิจิตรวาทการปรึกษากับนายกรัฐมนตรี จอมพล แปลก พิบูลสงคราม ทั้งสองตัดสินว่า เพื่อป้องกันประเทศไทย มิให้ถูกทำลายโดยกองทัพญี่ปุ่น ประเทศไทยควรยินยอมให้ประเทศญี่ปุ่นเดินทัพผ่านไปสู่แหลมมลายู และให้ดำรงอิสรภาพของประเทศไทยเป็นการตอบแทน หลวงวิจิตรวาทการ สละตำแหน่งรัฐมนตรีว่าการกระทรวงต่างประเทศ ไปเป็นเอกอัครราชทูตประจำกรุงโตเกียวที่ประเทศญี่ปุ่นแทนนาย ดิเรก ชัยนาม เมื่อวันที่ 18 ตุลาคม พ.ศ. 2486ในระยะสงครามโลกครั้งที่สองนี้ ประเทศญี่ปุ่นได้ตอบแทนมิตรภาพของประเทศไทย โดยช่วยเหลือให้ประเทศไทยรบยึดคืนแผ่นดินที่ได้สูญเสียแก่ประเทศอังกฤษและฝรั่งเศสในประวัติศาสตร์
เมื่อสงครามโลกครั้งที่สองสิ้นสุดลง ด้วยความพ่ายแพ้ของประเทศญี่ปุ่น หลวงวิจิตรวาทการ เอกอัครราชทูตไทยประจำประเทศญี่ปุ่น รวมทั้งเอกอัครราชทูตเยอรมันและเอกอัครราชทูตอิตาลี จึงถูกแม่ทัพสหรัฐนายพล ดักลาส แมคอาเธอร์ สั่งจับเข้าที่คุมขัง คุณหญิงวิจิตรวาทการได้เข้าอธิบายต่อนายพลแมคอาเธอร์ว่าประเทศไทยนั้น จำเป็นต้องดำเนินนโยบายเพื่อดำรงอิสรภาพ และปกป้องคุ้มกันประเทศมิให้ญี่ปุ่นทำลาย นายพลแมคอาเธอร์เข้าใจและรับคำอธิบายของคุณหญิงวิจิตรวาทการ สั่งปลดปล่อยหลวงวิจิตรวาทการออกจากที่คุมขัง รวมทั้งจัดการมอบเครื่องบินอเมริกัน นำหลวงวิจิตรวาทการและข้าราชการประจำสถานทูตกลับเมืองไทย แต่เมื่อกลับมาถึงประเทศ รัฐบาลไทยภายใต้นายกรัฐมนตรีควง อภัยวงศ์ และความควบคุมของพันธมิตรอังกฤษ ฝรั่งเศส และสหรัฐอเมริกา จึงจับกุมหลวงวิจิตรวาทการเข้าที่คุมขังในฐานอาชญากรสงคราม
หลวงวิจิตรวาทการและจอมพล แปลก พิบูลสงคราม ถูกกล่าวหาเป็นอาชญากรสงคราม ฝ่ายอังกฤษและฝรั่งเศสต้องการให้ประหารชีวิตทั้งสองท่าน แต่สหรัฐอเมริกา ยืนยันว่าต้องดำเนินการขึ้นศาลตัดสินความก่อน ศาลไทยตัดสินความโดยยกเลิกข้อฟ้องทั้งหมดในพระราชบัญญัติอาชญากรสงคราม และปลดปล่อยจอมพล แปลก พิบูลสงคราม หลวงวิจิตรวาทการ และนักโทษการเมืองอื่น ๆ ออกจากที่คุมขัง กลับสู่อิสรภาพ
หลวงวิจิตรวาทการกลับมาใช้ชีวิตเป็นนักประพันธ์ แต่งสารคดีและนวนิยาย ประสบความสำเร็จเจริญรุ่งเรืองในชีวิตนอกการเมือง จนสามปีต่อมา จอมพล แปลก พิบูลสงคราม และหลวงวิจิตรวาทการ ร่วมปรึกษาวางแผนรัฐประหารยึดอำนาจกลับคืนสำเร็จ
หลวงวิจิตรวาทการจึงกลับสู่สภาวะนักการเมือง ดำรงตำแหน่งรัฐมนตรีว่าการกระทรวงคลัง รัฐมนตรีว่าการกระทรวงคมนาคม รัฐมนตรีว่าการกระทรวงพาณิชย์ ในรัฐบาลของจอมพล แปลก พิบูลสงคราม ภายหลังเป็นเอกอัครราชทูตประจำประเทศอินเดีย ประเทศสวิตเซอร์แลนด์ และยูโกสลาเวีย (เซอร์เบีย) และต่อมาได้ดำรงตำแหน่ง ปลัดบัญชาการสำนักนายกรัฐมนตรี (เทียบเท่ารัฐมนตรีประจำสำนักนายกรัฐมนตรี) ในรัฐบาลของ จอมพลสฤษดิ์ ธนะรัชต์
แนวคิดเปลี่ยนแปลงชาตินิยม

บทบาทสำคัญที่สุดของหลวงวิจิตรวาทการ ในฐานะนักการเมืองและนักชาตินิยม คือเป็นต้นความคิด ในการเปลี่ยนแปลงชื่อประเทศจากสยามเป็นไทย หลวงวิจิตรวาทการเป็นนักประวัติศาสตร์ ที่ศึกษาค้นคว้าประวัติของชนชาติไทย โดยอ้างว่าแรกตั้งรากฐานอยู่ที่ทะเลแคสเปียนใกล้ประเทศรัสเซีย และอพยพเข้าสู่เขตยูนนานก่อนชนชาติจีน ถูกชนชาติจีนบุกรุกผลักดันลงสู่ทิศใต้ จนถึงแดนสุวรรณภูมิ มีจำนวนชนชาวไทยทั้งหมดในขณะนั้น ประมาณ 30 ล้านคน ส่วนใหญ่อยู่ในประเทศสยาม จึงนำเรื่องขึ้นเสนอต่อจอมพล แปลก พิบูลสงคราม ว่าสมควรเปลี่ยนชื่อประเทศจากสยามเป็นไทย จอมพล แปลก พิบูลสงคราม จึงแต่งตั้งหลวงวิจิตรวาทการให้เป็นประธานคณะกรรมการ นำเรื่องเปลี่ยนชื่อประเทศขึ้นสู่สภาผู้แทน และสภาผู้แทนแห่งประเทศสยาม จึงลงมติเปลี่ยนชื่อประเทศจากสยามเป็นไทย
เกียรติยศ

| ธรรมเนียมยศของ หลวงวิจิตรวาทการ |
| --- | --- |
ตราประจำตัว
การเรียน: ใต้เท้า
การแทนตน: กระผม/ดิฉัน
การขานรับ: ครับ/ค่ะ
เกียรติยศ > เครื่องราชอิสริยาภรณ์

พลตรี หลวงวิจิตรวาทการ (วิจิตร วิจิตรวาทการ) ได้รับพระราชทานเครื่องราชอิสริยาภรณ์ของทั้งไทยและต่างประเทศ ดังนี้
เกียรติยศ > เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2502 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2499 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2503 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2479 –  เหรียญพิทักษ์รัฐธรรมนูญ (พ.ร.ธ.)
พ.ศ. 2480 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2487 –  เหรียญจักรพรรดิมาลา (ร.จ.พ.)
พ.ศ. 2485 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. ไม่ปรากฏ –  เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
เกียรติยศ > เครื่องราชอิสริยาภรณ์ > เครื่องราชอิสริยาภรณ์ต่างประเทศ

ฝรั่งเศส :
พ.ศ. 2472 –  เครื่องอิสริยาภรณ์เลฌียงดอเนอร์ ชั้นที่ 5 เชอวาลีเย (ถูกเรียกคืนเนื่องจากกรณีพิพาทอินโดจีน)
ญี่ปุ่น :
พ.ศ. 2486 –  เครื่องราชอิสริยาภรณ์อาทิตย์อุทัย ชั้นที่ 1
ไรช์เยอรมัน :
พ.ศ. 2486 –  เครื่องอิสริยาภรณ์อินทรีเยอรมัน ชั้นที่ 1
อิตาลี :
พ.ศ. 2486 –  เครื่องราชอิสริยาภรณ์อินทรีโรมัน ชั้นที่ 1
อาร์เจนตินา :
พ.ศ. 2504 –  เครื่องอิสริยาภรณ์ดวงอาทิตย์แห่งพฤษภาคม ชั้นที่ 1
อารมณ์ทางเพศ

อารมณ์ทางเพศ (อังกฤษ: sexual arousal) เป็นความรู้สึกขณะที่ร่างกายมีการตอบสนองต่อสัญชาตญาณในการดำรงเผ่าพันธุ์ของมนุษย์ โดยร่างกายจะทำการสูบฉีดเลือดไปกระตุ้นบริเวณรอบ ๆ อวัยวะเพศ เมื่อร่างกายมีการตอบสนอง เซลล์ประสาทโดยรอบจะส่งผลให้เกิดความต้องการที่จะถูกสัมผัส ทำให้เกิดการร่วมเพศต่อไป
| ด ค กสรุปเพศสภาพของมนุษย์ |
| --- | --- |
สรีรวิทยา:  การแข็งตัวขององคชาต  องคชาตแข็งตัวขณะหลับ  ประจำเดือน  ความเสียวสุดยอดทางเพศ การหลั่งน้ำอสุจิและการหลั่งน้ำในเพศหญิง  การตั้งครรภ์  อารมณ์ทางเพศ 
อนามัยและการศึกษา:  การคุมกำเนิด  ถุงยางอนามัย  โรคภูมิแพ้น้ำอสุจิตัวเอง  เวชศาสตร์การเจริญพันธุ์ บุรุษเวชศาสตร์  นรีเวชศาสตร์  วิทยาระบบปัสสาวะ  การร่วมเพศอย่างปลอดภัย  เพศศึกษา  เพศบำบัด คู่เพศบำบัด  ความผิดปกติทางเพศ ภาวะหย่อนสมรรถภาพทางเพศ  ภาวะความต้องการทางเพศสูง  ภาวะความต้องการทางเพศต่ำ  โรคติดต่อทางเพศสัมพันธ์  เพศเวชศาสตร์ 
เอกลักษณ์:  เอกลักษณ์เพศภาวะ  อัตลักษณ์ทางเพศ  รสนิยมทางเพศ 
กฎหมาย:  อายุที่ยอมให้ร่วมประเวณีได้  อาชญากรรมการแพร่เชื้อเอชไอวี  การร่วมประเวณีกับญาติสนิท  การแสดงลามกอนาจาร  ความลามก  การข่มขืนกระทำชำเรา  การล่วงละเมิดทางเพศ  การคุกคามทางเพศ  การก่อกวนทางเพศ  การประพฤติมิชอบทางเพศ  ความรุนแรงทางเพศ 
ประวัติศาสตร์:  สงครามเพศนักคตินิยมสิทธิสตรี  ประวัติศาสตร์การวาดภาพกาม  การปฏิวัติทางเพศ 
ความสัมพันธ์และสังคม:  อนาธิปไตยกับความรักและเพศ  การวางแผนครอบครัว  โรคกามวิปริต  การมีคนรักหลายคน  ความสำส่อน  เพศสัมพันธ์ก่อนแต่งงาน  ความรักใคร่  การงดเว้นการมีเพศสัมพันธ์  การดึงดูดทางเพศ  ทุนทางเพศ  จริยธรรมทางเพศ  รูปธรรมทางเพศ 
แบ่งตามประเทศ:  เพศสภาพในประเทศจีน  เพศสภาพในประเทศญี่ปุ่น  เพศสภาพในประเทศเกาหลีใต้ 
กิจกรรมทางเพศ:  การร่วมเพศทางทวารหนัก  แบร์แบล็ก  บีดีเอสเอ็ม  การมีเพศสัมพันธ์กับเด็ก  การหลั่งใน  เอ็ดกิง  เฟทิชิซึม  การสำเร็จความใคร่ด้วยการสอดมือ  ฟิสติง  แก็งแบง  การร่วมเพศหมู่  การสำเร็จความใคร่ด้วยตนเอง  กลไกเพศสภาพของมนุษย์  การเล้าโลมที่หัวนม  การร่วมเพศแบบไม่สอดใส่  การหลั่งน้ำอสุจิลงใบหน้า (Facial)  การเกิดอารมณ์เพศจากเท้า  ฟุตจ็อบ  การบังคับสำเร็จความใคร่  Frot  แฮนด์จ็อบ  การร่วมประเวณีทางหน้าอก  ซูมาตะ  การร่วมเพศทางปาก 69  การเลียทวารหนัก  การเลียช่องคลอด  การดูดอวัยวะเพศชาย  Irrumatio  การมีเพศสัมพันธ์ในอวกาศ  ท่วงท่าการร่วมเพศ  จินตนาการทางเพศ  การร่วมเพศ เล้าโล้มก่อนมีเพศสัมพันธ์  การร่วมเพศแบบสอดใส่  การสลับคู่  การตีฉิ่ง  การขมิบช่องคลอด  Quickie  ราดปัสสวะ  การร่วมเพศเสมือน ไซเบอร์เซ็กซ์  Dirty talk  การแข่งขันเสื้อเปียกน้ำ  Circle jerk  การทรมานอัณฑะและองคชาต  การหลั่งนอก  Coprophilia  เพศสัมพันธ์เมจิก  สโนว์บอลลิง  การอมถุงอัณฑะ  วีนัสบัตเตอร์ฟลาย 
อุตสาหกรรมทางเพศ:  วิดีโอเกมสำหรับผู้ใหญ่  เซ็กซ์ทัวร์ เซ็กซ์ทัวร์หญิง  เซ็กซ์ทัวร์เด็ก  ศิลปะเร้ากำหนัด  สื่อลามก ภาพยนตร์ลามก  สื่อลามกเกย์  การค้าประเวณี  ตลกหยาบโลน  พิพิธภัณฑ์เพศศึกษา  เซ็กซ์ชอป  เซ็กซ์ทอย  Strip club  เว็บไซต์ลามก 
 ดูเพิ่ม กลุ่มบุคคลที่มีความหลากหลายทางเพศ ความคลั่งไคล้ทางเพศในวัตถุ
รายชื่อวัดในจังหวัดชุมพร

รายชื่อวัดในจังหวัดชุมพร
พระอารามหลวงในจังหวัดชุมพร > พระอารามหลวงมหานิกาย

วัดขันเงิน (พระอารามหลวงชั้นตรี ชนิดสามัญ) ตำบลวังตะกอ อำเภอหลังสวน
วัดชุมพรรังสรรค์ (พระอารามหลวงชั้นตรี ชนิดสามัญ) ตำบลนาทุ่ง อำเภอเมืองชุมพร
วัดราชบุรณะ (ราษฎร์บุรณาราม) (พระอารามหลวงชั้นตรี ชนิดสามัญ) ตำบลท่ามะพลา อำเภอหลังสวน
วัดราษฎร์ในจังหวัดชุมพร > วัดราษฎร์ในอำเภอท่าแซะ > วัดราษฎร์มหานิกาย

วัดประชานิคม ตำบลคุริง
วัดคุริง ตำบลทรัพย์อนันต์
วัดประชาอุทิศ ตำบลทรัพย์อนันต์
วัดเทพเจริญ ตำบลท่าข้าม
วัดเทพประดิษฐาราม (วัดหนองเรือ) ตำบลท่าข้าม
วัดภูพางพัฒนาราม ตำบลท่าข้าม
วัดนาสร้าง ตำบลท่าแซะ
วัดนิคมประชาสรรค์ ตำบลท่าแซะ
วัดยางฆ้อ ตำบลท่าแซะ
วัดศรีสุเทพ ตำบลท่าแซะ
วัดแหลมยาง ตำบลท่าแซะ
วัดเขาแก้ว ตำบลนากระตาม
วัดควนมณี ตำบลนากระตาม
วัดนาหอยโข่ง ตำบลนากระตาม
วัดปากแพรก ตำบลนากระตาม
วัดวังครก ตำบลนากระตาม
วัดหอระฆัง ตำบลนากระตาม
วัดแก้วอินทยาราม ตำบลรับร่อ
วัดลุ่ม ตำบลรับร่อ
วัดพ่อตาหินช้าง ตำบลสลุย
วัดสวนมณีทรัพย์ ตำบลสลุย
วัดไทถาวร ตำบลหงษ์เจริญ
วัดหงษ์ปิยาราม ตำบลหงษ์เจริญ
วัดแก้วประสิทธิ์ ตำบลหินแก้ว
วัดราษฎร์ในจังหวัดชุมพร > วัดราษฎร์ในอำเภอทุ่งตะโก > วัดราษฎร์มหานิกาย

วัดแก้วเทพคีรีวงกรด ตำบลช่องไม้แก้ว
วัดมุจลินทาราม ตำบลช่องไม้แก้ว
วัดควนตะโก (ควนเสาธง) ตำบลตะโก
วัดท่าสุธาราม ตำบลตะโก
วัดเทพนิมิต (เทพนิมิตวนาราม) ตำบลตะโก
วัดทุ่งโพธิ์ทอง ตำบลทุ่งตะไคร
วัดชลธีพฤกษาราม ตำบลปากตะโก
วัดทองตุ่มน้อย ตำบลปากตะโก
วัดราษฎร์ในจังหวัดชุมพร > วัดราษฎร์ในอำเภอทุ่งตะโก > วัดราษฎร์ธรรมยุติกนิกาย

วัดผุสดีภูผาราม ตำบลช่องไม้แก้ว
วัดถ้ำเขาปีป ตำบลทุ่งตะไคร
วัดธรรมถาวร ตำบลทุ่งตะไคร
วัดท่าทอง ตำบลตะโก
วัดราษฎร์ในจังหวัดชุมพร > วัดราษฎร์ในอำเภอปะทิว > วัดราษฎร์มหานิกาย

วัดสามัคคีธรรม (วัดช่องมุด) ตำบลชุมโค
วัดไชยราช ตำบลเขาไชยราช
วัดถ้ำเขาพลู ตำบลชุมโค
วัดบ่ออิฐ ตำบลชุมโค
วัดเอราวัณนันทิยาราม ตำบลชุมโค
วัดดอนยาง ตำบลดอนยาง
วัดมาบอำมฤต ตำบลดอนยาง
วัดดอนแดง ตำบลทะเลทรัพย์
วัดถ้ำทะเลทรัพย์ ตำบลทะเลทรัพย์
วัดเขาเจดีย์ ตำบลบางสน
วัดดอนกุฎี ตำบลบางสน
วัดดอนตะเคียน ตำบลบางสน
วัดสุวรรณาราม ตำบลบางสน
วัดแหลมยาง ตำบลบางสน
วัดบางแหวน ตำบลปากคลอง
วัดหน้าค่าย ตำบลปากคลอง
วัดถ้ำเขาปุก ตำบลสะพลี
วัดทุ่งไทรทอง ตำบลสะพลี
วัดปากด่าน ตำบลสะพลี
วัดป่ายาง ตำบลสะพลี
วัดพรุใหญ่ ตำบลสะพลี
วัดสามัคคีชัย ตำบลสะพลี
วัดราษฎร์ในจังหวัดชุมพร > วัดราษฎร์ในอำเภอพะโต๊ะ > วัดราษฎร์มหานิกาย

วัดปังหวาน ตำบลปังหวาน
วัดบ้านโหมง ตำบลพระรักษ์
วัดพระรักษ์ ตำบลพระรักษ์
วัดควนดอกไม้ ตำบลพะโต๊ะ
วัดแหลมทราย ตำบลพะโต๊ะ
วัดราษฎร์ในจังหวัดชุมพร > วัดราษฎร์ในอำเภอเมืองชุมพร > วัดราษฎร์มหานิกาย

วัดขุนกระทิง ตำบลขุนกระทิง
วัดถ้ำเขาขุนกระทิง ตำบลขุนกระทิง
วัดพระขวาง ตำบลขุนกระทิง
วัดประเดิม ตำบลตากแดด
วัดสุบรรณนิมิตร ตำบลตากแดด
วัดหนองหมุก ตำบลตากแดด
วัดหาดทรายแก้ว ตำบลตากแดด
วัดถ้ำสิงห์ ตำบลถ้ำสิงห์
วัดท่ายางกลาง ตำบลท่ายาง
วัดท่ายางใต้ ตำบลท่ายาง
วัดท่ายางเหนือ ตำบลท่ายาง
วัดบางคอย ตำบลท่ายาง
วัดบางหลง ตำบลท่ายาง
วัดเขาบ่อ ตำบลทุ่งคา
วัดถ้ำสำเภาทอง ตำบลทุ่งคา
วัดทุ่งคา ตำบลทุ่งคา
วัดทุ่งหงษ์ ตำบลทุ่งคา
วัดกาลพัฒนาราม ตำบลนาชะอัง
วัดนาชะอัง ตำบลนาชะอัง
วัดหูรอ ตำบลนาชะอัง
วัดดอนทรายแก้ว ตำบลนาทุ่ง
วัดนาทุ่ง ตำบลนาทุ่ง
วัดปากคลอง ตำบลนาทุ่ง
วัดดอนรักษ์ ตำบลบางลึก
วัดบางลึก ตำบลบางลึก
วัดวิหารคงคาราม ตำบลบางลึก
วัดศาลาลอย ตำบลบางลึก
วัดคอเตี้ย ตำบลบางหมาก
วัดคูขุด ตำบลบางหมาก
วัดดอนรวบ ตำบลบางหมาก
วัดบางหมาก ตำบลบางหมาก
วัดมณีสพ ตำบลบางหมาก
วัดเขาปูน ตำบลบ้านนา
วัดดอนมะม่วง ตำบลบ้านนา
วัดช่องลม ตำบลปากน้ำ
วัดปากน้ำชุมพร ตำบลปากน้ำ
วัดหัวกรูด ตำบลปากน้ำ
วัดหัวถนน ตำบลปากน้ำ
วัดเกาะแก้วดุษิยารังสฤษฎิ์ ตำบลวังไผ่
วัดคอออม ตำบลวังไผ่
วัดวังไผ่ ตำบลวังไผ่
วัดวังใหม่ ตำบลวังใหม่
วัดเขาชันโต๊ะ ตำบลวิสัยเหนือ
วัดเชิงกระ ตำบลวิสัยเหนือ
วัดมุขทวี ตำบลวิสัยเหนือ
วัดวิสัยบรรพต ตำบลวิสัยเหนือ
วัดวิสัยเหนือ ตำบลวิสัยเหนือ
วัดแหลมลำภู ตำบลวิสัยเหนือ
วัดเขตอุดมศักดิ์วนาราม ตำบลหาดทรายรี
วัดสุวรรณคูหาวารีวงศ์ ตำบลหาดทรายรี
วัดเขากล้วย ตำบลหาดพันไกร
วัดช่องลม ตำบลหาดพันไกร
วัดถ้ำหาดพันไกร ตำบลหาดพันไกร
วัดราษฎร์ในจังหวัดชุมพร > วัดราษฎร์ในอำเภอเมืองชุมพร > วัดราษฎร์ธรรมยุติกนิกาย

วัดเขาดิน ตำบลทุ่งคา
วัดสามแก้ว ตำบลนาชะอัง
วัดโพธิการาม ตำบลนาทุ่ง
วัดบ้านนา ตำบลบ้านนา
วัดอุทัยธรรม ตำบลวังไผ่
วัดท่าไม้ลาย ตำบลวังใหม่
วัดราษฎร์ในจังหวัดชุมพร > วัดราษฎร์ในอำเภอละแม > วัดราษฎร์มหานิกาย

วัดโสมสิริวัฒนาราม ตำบลทุ่งหลวง
วัดทุ่งสวรรค์ ตำบลละแม
วัดปากน้ำละแม ตำบลละแม
วัดดอนแค ตำบลสวนแตง
วัดสวนสมบูรณ์ ตำบลสวนแตง
วัดสุวรรณธาราราม ตำบลสวนแตง
วัดราษฎร์ในจังหวัดชุมพร > วัดราษฎร์ในอำเภอละแม > วัดราษฎร์ธรรมยุติกนิกาย

วัดเขาหลาง ตำบลทุ่งหลวง
วัดทุ่งคาประชาธรรม ตำบลทุ่งคาวัด
วัดราษฎร์ในจังหวัดชุมพร > วัดราษฎร์ในอำเภอสวี > วัดราษฎร์มหานิกาย

วัดโรจน์ดำริ ตำบลเขาค่าย
วัดเขาทะลุ ตำบลเขาทะลุ
วัดถ้ำห้วยกลาง ตำบลเขาทะลุ
วัดควนหนองบัว (นาเหรียง) ตำบลครน
วัดจันทราวาส ตำบลครน
วัดช่องรอ ตำบลครน
วัดน้ำฉา ตำบลครน
วัดถ้ำเขาล้าน ตำบลด่านสวี
วัดท้องตมใหญ่ ตำบลด่านสวี
วัดบรรพตวารีเขต ตำบลด่านสวี
วัดเล็บกระรอก ตำบลด่านสวี
วัดชูพัฒนาราม ตำบลท่าหิน
วัดปทุมภาวนา ตำบลท่าหิน
วัดธัญญาราม ตำบลนาโพธิ์
วัดหนองแซะ ตำบลนาสัก
วัดหนองบัว ตำบลนาสัก
วัดเชิงคีรี ตำบลปากแพรก
วัดดอนสะท้อน ตำบลปากแพรก
วัดบ้านไร่ล่าง ตำบลปากแพรก
วัดควน ตำบลวิสัยใต้
วัดนอก ตำบลวิสัยใต้
วัดพะงุ้น ตำบลสวี
วัดแหลมปอ ตำบลสวี
วัดราษฎร์ในจังหวัดชุมพร > วัดราษฎร์ในอำเภอสวี > วัดราษฎร์ธรรมยุติกนิกาย

วัดท่าหิน ตำบลท่าหิน
วัดหาดทรายรี ตำบลท่าหิน
วัดชุมแสง ตำบลทุ่งระยะ
วัดถ้ำขวัญเมือง ตำบลนาโพธิ์
วัดโพธิ์เกษตร ตำบลนาโพธิ์
วัดนาสัก ตำบลนาสัก
วัดพระบรมธาตุสวี ตำบลสวี
วัดพุทธาราม ตำบลท่าหิน
วัดถ้ำฤษี ตำบลเขาทะลุ
วัดยางงาม ตำบลนาสัก
วัดราษฎร์ในจังหวัดชุมพร > วัดราษฎร์ในอำเภอหลังสวน > วัดราษฎร์มหานิกาย

วัดประสาทนิกร ตำบลขันเงิน
วัดสุวรรณคีรี ตำบลขันเงิน
วัดถ้ำเขาเงิน ตำบลท่ามะพลา
วัดนพคุณ ตำบลนาขา
วัดในเหมือง ตำบลนาขา
วัดดอนวาด ตำบลนาขา
วัดคอเขา ตำบลนาพญา
วัดราษฎร์อรุณวารี ตำบลนาพญา
วัดอัมพาวาส ตำบลนาพญา
วัดชลธีนิมิตร ตำบลบางน้ำจืด
วัดทองโข ตำบลบางน้ำจืด
วัดน้ำลอด ตำบลบางน้ำจืด
วัดถ้ำบางน้ำจืด (ถ้ำสีโณนิมิต) ตำบลบางน้ำจืด
วัดบรรพตวิสัย ตำบลบางมะพร้าว
วัดราษฎร์บำรุง ตำบลบางมะพร้าว
วัดชลธารวดี ตำบลบ้านควน
วัดถ้ำเขาเกรียบ ตำบลบ้านควน
วัดธัมมัง ตำบลบ้านควน
วัดวารีวงอริยาราม ตำบลบ้านควน
วัดสุวรรณาราม ตำบลบ้านควน
วัดสว่างมนัส ตำบลปากน้ำ
วัดแหลมสน ตำบลปากน้ำ
วัดคงคาราม ตำบลพ้อแดง
วัดดอนชัย ตำบลพ้อแดง
วัดพิชัยธาราราม ตำบลพ้อแดง
วัดเทพวงศ์วราราม ตำบลวังตะกอ
วัดสมุหเขตตาราม ตำบลวังตะกอ
วัดด่านประชากร ตำบลหลังสวน
วัดหาดสำราญ ตำบลหาดยาย
วัดบ่อคุณ ตำบลแหลมทราย
วัดวาลุการาม ตำบลแหลมทราย
วัดวิเวการาม ตำบลแหลมทราย
วัดราษฎร์ในจังหวัดชุมพร > วัดราษฎร์ในอำเภอหลังสวน > วัดราษฎร์ธรรมยุติกนิกาย

วัดพะเนียด ตำบลขันเงิน
วัดนาบุญ ตำบลนาพญา
วัดนาทิการาม ตำบลบางมะพร้าว
วัดแหลมโตนด ตำบลบางมะพร้าว
วัดเสกขาราม ตำบลวังตะกอ
วัดโตนด ตำบลหลังสวน
วัดทัพชัย ตำบลแหลมทราย
ดูเพิ่ม

วัดไทย
| ด ค กรายชื่อวัดในประเทศไทยแบ่งตามจังหวัด |
| --- | --- |
 กรุงเทพมหานคร  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี
การแก้ปัญหา

การแก้ปัญหา (อังกฤษ: problem solving) คือกระบวนการบรรลุเป้าหมายโดยการเอาชนะอุปสรรคต่าง ๆ ซึ่งเป็นส่วนที่พบได้บ่อยในกิจกรรมส่วนใหญ่ โดยปัญหาที่ต้องอาศัยการแก้ปัญหานั้นมีตั้งแต่ภารกิจทั่วไป (ตัวอย่างเช่น วิธีการเปิดเครื่องใช้ไฟฟ้า) ไปจนถึงปัญหาซับซ้อนในวงการธุรกิจและเทคนิคสาขาต่าง ๆ โดยการแก้ปัญหาเกี่ยวกับภารกิจทั่วไปนั้นเป็นตัวอย่างการแก้ปัญหาแบบสามัญ (simple problem solving: SPS) ซึ่งจัดการกับปัญหาเพียงอย่างเดียว ส่วนอย่างหลังนั้นเป็นการแก้ปัญหาแบบซับซ้อน (complex problem solving: CPS) ซึ่งจะมีอุปสรรคที่เกี่ยวข้องกันอยู่หลายอย่าง การจำแนกประเภทภารกิจในการแก้ปัญหาอีกวิธีหนึ่งคือการแบ่งปัญหาออกเป็นปัญหาที่กำหนดอุปสรรคและเป้าหมายไว้ชัดเจน และปัญหาที่สถานการณ์ปัจจุบันยากลำบาก แต่ยังไม่ชัดเจนว่าจะใช้วิธีแก้ปัญหาอย่างไร นอกจากนี้ยังมีการจำแนกประเภทอีกรูปแบบหนึ่งที่คล้ายกันคือแบ่งปัญหาที่เป็นรูปนัยและปัญหาที่อยู่บนพื้นฐานของข้อเท็จจริงซึ่งต้องอาศัยการวัดเชาวน์ปัญญาทางจิตวิทยา กับปัญหาด้านสังคมและอารมณ์ซึ่งขึ้นอยู่กับอารมณ์ของบุคคลหรือกลุ่มบุคคลซึ่งสามารถเปลี่ยนแปลงได้ เช่น ความฉลาดทางอารมณ์ แฟชั่น เป็นต้น
ทางออกของการแก้ปัญหาจะต้องอาศัยทรัพยากรและความรู้ที่เพียงพอเพื่อให้สามารถบรรลุเป้าหมายได้ อาชีพต่าง ๆ เช่น นักกฎหมาย แพทย์ 
นักเขียนโปรแกรม และที่ปรึกษา โดยส่วนมากจะเป็นผู้แก้ปัญหาสำหรับประเด็นที่ต้องอาศัยทักษะทางด้านเทคนิคและความรู้ที่นอกเหนือไปจากขอบเขตทั่วไป ธุรกิจหลายแห่งสามารถพบตลาดที่ทำกำไรได้โดยรู้ถึงปัญหาและกำหนดทางออก โดยยิ่งปัญหาแพร่หลายและไม่สะดวกมากเท่าใด โอกาสในการกำหนดทางออกที่ยืดหยุ่นได้ก็จะยิ่งมากขึ้นเท่านั้น
เทคนิคและวิธีการในการแก้ปัญหาเฉพาะด้านมีอยู่จำนวนมากในสาขาต่าง ๆ เช่น วิศวกรรม ธุรกิจ แพทยศาสตร์ คณิตศาสตร์ วิทยาการคอมพิวเตอร์ ปรัชญา และสังคม โดยเทคนิคทางด้านจิตใจที่ใช้ในการระบุ วิเคราะห์ และแก้ปัญหาจะมีการศึกษากันในสาขาปรัชญาและประชานศาสตร์ อีกสิ่งหนึ่งที่มีการวิจัยกันอย่างกว้างขวางก็คืออุปสรรคทางจิตใจที่ขัดขวางผู้คนไม่ให้พบทางออกของการแก้ปัญหา โดยสิ่งกีดขวางในการแก้ปัญหาเหล่านั้นได้แก่ ความเอนเอียงเพื่อยืนยัน ความไม่ยืดหยุ่น และการยึดติดหน้าที่
บิลด์อัพ: โวคอลบอยกรุปเซอร์ไววัล

| บิลด์อัพ: โวคอล บอยกรุ๊ป เซอร์ไววัล |
| --- | --- |
เป็นที่รู้จักกันในชื่อ: บิลด์อัพ

ฮันกึล: 빌드업: 보컬 보이그룹 서바이벌
อาร์อาร์: Bildeu-eop: bokeol bo-igeurup seoba-ibeol 
เอ็มอาร์: Piltŭŏp: pok'ŏl poigŭrup sŏbaibŏl 
 
ประเภท:   เรียลลิตี้ คอมเพทิชัน  มิวสิก คอมเพทิชัน 
สร้างโดย: เอ็มเน็ต
พัฒนาโดย: ชิน จุนบอม (วางแผน)
กำกับโดย:   มา ดูชิก  จอง คยองอุค 
ผู้กำกับศิลป์: คิม ฮย็อนมิน
พิธีกร: อี ดาฮี
กรรมการ:   อี ซอกฮุน  ซอ อึนกวัง  เวนดี้  โซลาร์  แบคโฮ  คิม แจฮวาน 
ดนตรีโดย: อิม ฮยอนกี
ผู้ประพันธ์เพลง: จาง จองฮี
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 10
การผลิต
ผู้อำนวยการผลิต: พัค ชันอุค
ความยาวตอน: 90 นาที
บริษัทผู้ผลิต:   ซีเจ อีเอ็นเอ็ม  Orca Music  Genie Music  Studio Take One 
ออกอากาศ
เครือข่าย:   เอ็มเน็ต  ทีวีเอ็น 
ออกอากาศ: 26 มกราคม ค.ศ. 2024 (2024-01-26) – 29 มีนาคม ค.ศ. 2024 (2024-03-29)
บิลด์อัพ: โวคอล บอยกรุ๊ป เซอร์ไววัล (เกาหลี: 빌드업: 보컬 보이그룹 서바이벌) เป็นรายการการแข่งขันเรียลลิตี้ของเกาหลีใต้ที่ออกอากาศในปี ค.ศ. 2024 ผลิตโดยเอ็มเน็ต รายการนี้ออกอากาศทางเอ็มเน็ตและทีวีเอ็น รวมถึงถ่ายทอดสดผ่านช่อง เอ็มเน็ตเคป็อปบนยูทูบ ตั้งแต่วันที่ 26 มกราคม ถึง 29 มีนาคม ค.ศ. 2024 ทุกวันศุกร์ เวลา 22:10 น. (KST) นอกจากนี้ ยังสามารถรับชมได้แบบสตรีมมิงทาง TVING ในเกาหลีใต้และ Abema ในประเทศญี่ปุ่น
ในระหว่างการถ่ายทอดสดตอนสุดท้าย มีการเปิดเผยว่าทีมที่ชนะจะได้เดบิวต์ในฐานะวงโวคอลชื่อ B.D.U (ย่อมาจาก Boys Define Universe) และจะโปรโมตเป็นระยะเวลาสองปี ทีมที่ชนะคือ ทีมฮุนมินเจบิท (HunMinJayBit) ซึ่งได้รับรางวัลเงินสดจำนวน ₩100 ล้านวอนอีกด้วย